Publication: Magyar Közlöny
Issue: MK-2002-139 (Year: 2002, Number: 139)
Era: 1990-2004
Section: 1995. évi XXXIII. törvény módosításáról**
Paragraph Index: 491

(6) Az (1) bekezdés rendelkezései szerint megindult eljárásra egyebekben a IX. fejezet rendelkezéseit kell megfelelõen alkalmazni. Az európai szabadalom hatálya 84/G. § Az európai szabadalom azonos hatályú a Magyar Szabadalmi Hivatal által megadott szabadalommal. Az európai szabadalom a megadásáról szóló értesítésnek az Európai Szabadalmi Közlönyben való meghirdetésével minõsül megadottnak. Az európai szabadalom szövegének fordítása 84/H. § (1) Az európai szabadalom hatályossá válik a Magyar Köztársaságban, ha megadásának az Európai Szabadalmi Közlönyben való meghirdetésétõl számított három hónapon belül a szabadalmas benyújtja a Magyar Szabadalmi Hivatalhoz az európai szabadalom szövegének a magyar nyelvû fordítását. Ennek elmaradását e törvény erejénél fogva úgy kell tekinteni, hogy az európai szabadalom oltalma a Magyar Köztársaságban a keletkezésétõl fogva hatálytalan.

Source: https://magyarkozlony.hu/hivatalos-lapok/ec7e8ec633ef66ddb3ce02f72213c95859ea7961/dokumentumok/c61f5632901d3415cbfb0667715d75ca9a7b2081/letoltes